### | | | | --- | --- | | | | | --- | | **Byråd** 24. marts 2020 Sagsnr. 710-2018-10548 Dok.nr. 710-2020-110374 Sagsbehandler DPRISJ | | 50.                 Vedtagelse af Lokalplan nr. 391 - Boligområde Århusvej 19, 21 og 25 i Hinnerup - Åbent

###

|  |  |
| --- | --- |
| Tidl. politisk behandling | BY, 26.11.19, pkt. 182 |
| Forventet sagsgang | PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage endelig stilling til forslag
til ”Lokalplan nr. 391 – Boligområde for [adresse] 19, 21 og 25 i Hinnerup”.

Formålet med lokalplanen er at overføre områdets tre
boligejendomme til byzone samt give mulighed for at udstykke to boligparceller
fra ejendommen [adresse] 25, sydøst for det bestående hus på ejendommen.

Lokalplanforslaget har været fremlagt i offentlig høring i
perioden fra 2. december 2019 til 3. januar 2020.

Der er indkommet et høringssvar, som er vedlagt sagen.

**VURDERING**

Høringssvaret er indsendt af ejeren af [adresse], hvis
ejendom er omfattet af lokalplanen. Høringssvaret omhandler følgende emner:

·
Lokalplanens afgrænsning mod vest

·
Oversigtsforhold

·
Støjafskærmning og hastighedsbegrænsning på [adresse]

*Lokalplanens afgrænsning mod vest*

Indsigeren ønsker, at Favrskov Kommune viser, hvor
afgrænsningen af lokalplanen går i virkeligheden. Det skyldes lokal forvirring
omkring skelgrænsen mellem adgangsvejen, som anvendes af [adresse] 19, 21 og 23,
og ejendommen [adresse] 19. I vedlagte illustration præciseres hvilken
matrikelgrænse, der er tale om.

Afklaring af skelgrænsen er ikke relevant for indholdet i
lokalplanen og spørgsmålet giver derfor ikke
anledning til at anbefale ændring af lokalplanen.

*Oversigtsforhold*

Indsigeren mener, at oversigtsforholdene ved udkørsel fra
adgangsvejen (Punkt A i vedlagte illustration) til [adresse] er problematiske. Teknik
og Miljø har besigtiget området, og vurderer, at oversigtsforholdene i området
er tilfredsstillende. Det er dog vigtigt, at oversigtsarealerne friholdes for
inventar og beplantning.

*Støjafskærmning og hastighedsbegrænsning på [adresse]*

Indsiger mener, at en fremtidig jordvold ved de nye boliger
vil udgøre en stor kontrast til det øvrige byggeri langs [adresse]. I stedet
foreslår indsiger, at støjudbredelsen begrænses ved at hastigheden på [adresse]
sænkes til 40 km/t.

Hastighedsbegrænsning kan ikke reguleres gennem
lokalplanlægningen. Endvidere vurderer Teknik og Miljø, at
hastighedsbegrænsningen på [adresse] bør fastholdes på 60 km/t på grund af
Århusvejs trafikale betydning og klassificering som trafikvej. Vejens
udformning vurderes ligeledes, at være passende til den nuværende
hastighedsgrænse.

Lokalplanen fastlægger, at der skal etableres en
støjafgrænsning, men om støjafgrænsningen skal være et hegn eller en jordvold
er ikke bestemt. Teknik og Miljø vurderer, at der ikke bør ske en ændring af
lokalplanens krav til støjafskærmning.

Det indkomne høringssvar har
samlet set ikke givet anledning til forslag til ændringer i den endelige ”Lokalplan
nr. 391 – Boligområde for [adresse] 19, 21 og 25 i Hinnerup”.

**ØKONOMI**

Lokalplanen har ingen direkte økonomiske konsekvenser for
Favrskov Kommune.

**INDDRAGELSE**

Borgerinddragelse og
kommunikation om lokalplanen er sket efter reglerne i planloven, og
planforslaget har været fremlagt i offentlig høring i fire uger i
perioden 2. december 2019 til 3. januar 2020.

**INDSTILLING**

Direktøren for Teknik og Miljø indstiller til Byrådet:

1.    At forslag til ”Lokalplan
nr. 391 – Boligområde Århusvej 19, 21 og 25 i Hinnerup vedtages endeligt.

**BESLUTNING**

***Planudvalget, 3. marts 2020:***

Fraværende:Ingen

Indstilles godkendt med den tilføjelse, at der indskrives en
ny bestemmelse, som fastlægger, at der skal ske begrønning af den i § 10.1
beskrevne støjafskærmning.

***Økonomiudvalget, 17. marts 2020:***

Fraværende:Ingen

Indstillingen fra Planudvalget indstilles godkendt.

**Bilag**

|  |  |
| --- | --- |
| Modtaget høringssvar fra Johnny Schmidt, [adresse]
| Illustration af adgangs- og skelforhold ved [adresse] 710-2020-40736 |
| Forslag til lokalplan nr. 391 - Boligområde Århusvej 19, 21 og 25 i [adresse] 710-2019-201432 |